ערכתי לאחרונה בתאריך 14.04.19 בשעה 21:26 בברכה, Mr W

לא סיפרתי אבל אשתי רק ביום שלישי האחרון (פחות משבוע) ילדה באיכילוב את בנינו השני. כן.. יש לי "ניובורן" בבית ועוד ילד בן 5 כמעט.

היום משהגיעה האבחנה החיובית, שקיבלתי ממשרד הבריאות (עוד לפני שבבית החולים תל השומר ידעו בכלל על התוצאות) חקרו אותי על כל צעד ושעל שלי בימים האחרונים. באיזה מסדרונות ביקרתי באיכילוב.. האם נכנסתי לתינוקייה בקומה 3 והאם הגעתי גם לזו של קומה 4.... עם מי הייתי בקשר.... האם קיימתי יחסי מין מחוץ לחיי הנישואין והאם לקחתי את הילד לגן ביום שלישי ואם נכנסתי פנימה או רק מסרתי אותו בעודי עומד מחוץ לשער... שאלות על שאלות ברמת דיוק וחקירה של בית משפט, הכל כדי להבין עד כמה חשפתי את החצבת לציבור. ואני עניתי על כולן במתינות רבה מתוך הכרה בחשיבות העניין וחומרתו אבל לא יכולתי לחלום באופן הפרוע ביותר שיכול להיות שישלחו אותי הבייתה בעודי מדבק.. ממש כאילו בכדי לוודא שהאישה, הניובורן והילד ידבקו, במקרה שזה לא קרה עד עכשיו.

רק שתבינו אני בבידוד מלא... בידוד מגע ובידוד אוויר. אתם יודעים למה זה ? כי חצבת זו מחלה שאתה יכול להידבק בה אפילו אם נכנסת לחדר ריק ששהה בה בנאדם חולה בחצבת שעתיים קודם לכן. זאת המחלה, אחת הכי מדבקות עלי אדמות !!!

אמרתי כמובן לרופא ולאחות, ה"ראשית" שיש לי תינוק ג'דיד בבית ואין לי מקום ללכת אליו מלבד אמא בחיפה. והם אמרו נהדר ! אמא בחיפה. "ואיך אתם רוצים שאגיע לשם? ברכבת !? " שאלתי. ובכן "כן" השיבה האחות הראשית. "ניתן לך מסיכה ותיסע ברכבת". ביקשתי להישאר עוד יומיים עד שלא אהיה יותר מדבק והאחות השיבה "זה יקרה רק בעוד חמישה ימים ולכן לא נוכל להשאיר אותך עוד".

עכשיו אני רוצה לשאול אתכם, זה נראה לכם הגיוני שאני אצא מהבידוד בבית החולים ואקח רכבת לחיפה ? או שאגיע הבייתה ואסכן את אשתי וילדיי !? וכל זה כשאני מידבק בטירוף !? הייתכן שאלה הנהלים במדינת ישראל 2019 כאשר מחד מנהלים תחקיר מקיף כדי לעקוב אחר המחלה והתפשטותה ומנגד נותנים לגיטימציה לנסיעה בתחבורה ציבורית החושפת את הציבור למחלה !??? ובכלל מי מבטיח שאני בעצמי לא נדבקתי במחלה הארורה כי נסעתי בתחבורה הציבורית לפני שבועיים או סתם הסתובבתי בחוץ ליד מישהו שחלה ושוחרר גם כן !?!?

בבקשה אל תסתפקו בלייק, עשו שיתוף ותייגו לכאן את הצינור... את רפי רשף או רפי גינת או ידיעות אחרונות, מעריב, קשת, רשת וכל גורם תקשורת שיכול להיות רלבנטי לעניין. צוחקים עלינו מלמעלה שלא לאמר משתי..... ואסור לתת לזה יד.

בנימה אישית: אני לא מבלה כאן. הייתי מעדיף להיות בבית ולעזור לאשתי עם כל מה שהיא עוברת לאחר לידה. אבל ככה קרה.... חיים. ואם אתם יכולים על הדרך לשאת איזו תפילה לשלומי, תבוא עליכם הברכה. יואב אסיף

ידיעות אחרונות Yedioth Ahronoth מעריב אונליין Maariv Online רפי רשף.וחדשות של 8 חדשות 2 אילנה דיין כלבוטק תחקיר עיתונאי ניסים משעל - Nissim Mishal ירון לונדון שש – אמנון לוי שש עם עודד בן עמי היום הזה עם אמיר איבגי - ערוץ 20 ערוץ רשת 13- עמוד תמיכה אולפני קשת ערוץ 24